Romanianpaimenkoira

Romanianpaimenkoira () on romanialainen koirarotu, joka kuuluu FCI:n roturyhmään 1.

 Ulkonäkö 
Romanianpaimenkoira on kookas, voimakas ja näyttävä rotu. Nartut eivät ole yhtä suuria ja voimakkaita kuin urokset. Pää on kohtalaisen leveä ja niskakyhmy on havaittavissa. Silmät ovat keskikokoiset ja hieman vinossa - väriltään hasselpähkinänruskeat, tummanruskeat tai hieman vaaleammat. Ilmeen tulisi olla älykäs ja rauhallinen. Korvat ovat V-muotoiset ja noin 10–15 cm pitkät. Romanianpaimenkoiran karva on suoraa, karheaa ja ainakin 10 cm pitkää. Sallitut värit ovat harmaa, valkoinen ja valkoinen mustin tai harmain laikuin. Uroksen säkäkorkeus on vähintään 70 cm (ihanne 75 cm) ja nartun 65 cm (ihanne 70 cm). Paino suhteutetaan aina koiran kokoon.Romanianpaimenkoira. Suomen Kennelliitto, 13.2.2007. Viitattu 1.2.2020. 

 Luonne ja käyttäytyminen 

Romanianpaimenkoira on erinomainen paimentaja ja vahtikoira. Rotu sopii hyvin myös seurakoiraksi. Luonteenpiirteisiin kuuluvat myös rauhallisuus ja tasapainoisuus. Vieraita kohtaan se saattaa olla varautunut, mutta lapsia kohtaan rotu on hyvin ystävällinen. Omaa perhettään se suojelee tehokkaasti. 

 Alkuperä 
pienoiskuva|Romanianpaimenkoira romanialaisessa postimerkissä.
pienoiskuva|Romanianpaimenkoira romanialaisessa postimerkissä.
Rotu on peräisin Karpaateilta, missä sopivat jalostusyksilöt valikoitiin ennen kaikkea käyttöominaisuuksien perusteella. Erään teorian mukaan sen esi-isät saattoivat olla aasialaisia molossikoiria, esimerkiksi tiibetinmastiffeja. Toisen mukaan se polveutuisi muinaisesta kreikkalaisesta simocyon-koiraeläimestä. Romanianpaimenkoira on erittäin todennäköisesti sukua kuvaszille, abruzzese maremmanolle ja pyreneittenkoiralle.Gómez-Toldrà, Salvador. Suuri koirakirja 1. Tammi, Helsinki: 1991. Vuonna 1981 Romanian Kennelliitto julkaisi ensimmäisen rotumääritelmän, jota muutettiin vuonna 2002 FCI-hyväksynnän kynnyksellä kansainvälisen mallin mukaiseksi.

 Etymologia 
Termi mioritic on johdettu sanasta mioară, joka tarkoittaa nuorta lammasta.

 Lähteet 
Kennelliiton rotumääritelmä (pdf)

Viitteet

Luokka:FCI 1 Lammas- ja karjakoirat (paitsi sveitsinpaimenkoirat)
Luokka:Paimenkoirat
Luokka:Romanialaiset koirarodut